open-index/open-wikipedia-markdown huggingface dataset:
Marika Somogyi

**Marika Somogyi**, nada en Budapest en 1933, é unha escultora e deseñadora de moedas e medallas naturalizada estadounidense.

## Traxectoria 
Marika Somogyi Somogyi naceu en 1933 en Budapest, Reino de Hungría, no seu dnunha familia xudía acomodada economicamente. Alí asistiu a unha escola primaria privada ata a segunda guerra mundial, cando se viu na obriga de agocharse nun convento católico para evitar ser capturada polos nazis.

A súa familia reuniuse ao remate da guerra, aínda que o seu pai foi arrestado pouco despois. Somogyi estudou na Universidade Húngara de Belas Artes, en Budapest. Aos 17 anos casou cun home chamado László, e durante a Revolución Húngara de 1956, ela e o seu marido fuxiron de Hungría e trasladáronse nos Estados Unidos.

Na súa etapa americana, estudou na Universidade de California, Davis, onde tivo como profesor o escultor Robert Arneson e asistiu a clases maxistrais co escultor italiano Arnaldo Pomodoro. Máis tarde foi profesora na Universidade Estatal de Pensilvania. e o dólar do Centro de Visitantes do Capitolio (2001).
* 1998: Premio Joel Meisner.
* 1998: Premio C. A. Brown.

## Notas 
## Véxase tamén 
### Bibliografía 
* Smith, P. (2025). "". En *American Numismatic Biographies*. Páxina 403.
Heteronacionalismo

O termo **heteronacionalismo** designa a articulación ideolóxica entre nacionalismo e heteronormatividade, mediante a cal a heterosexualidade e os valores sexuais tradicionais son utilizados como marcadores de pertenza, cohesión e orgullo nacional, así como como criterio de superioridade fronte a outras nacións, culturas ou grupos sociais.

O concepto empregouse para describir como certos discursos nacionalistas se apoian na homofobia e na heteronormatividade para definir os trazos da identidade nacional, habitualmente en oposición ás políticas liberais que son asociadas a Occidente.

Nos discursos heteronacionalistas, as persoas LGBTI adoitan ser presentadas como grupos cuxa pertenza e lealdade á nación é posta en dúbida, ao seren vinculadas con valores considerados importados ou decadentes. Neste marco, a miúdo represéntanse como vectores internos dunha influencia externa percibida como unha ameaza para a integridade moral, cultural ou demográfica da nación.

## Notas 
## Véxase tamén 
### Outros artigos 
* Homonacionalismo
* Feminacionalismo
* Heterosexismo
* Heterosexualidade obrigatoria
* Heteropatriarcado
* Masculinidade hexemónica
* Androcentrismo
* *Lavender Scare*
Tides (filme)

***Tides*** (tamén coñecido como ***The Colony***) é un filme suízo-alemán de suspense e ciencia ficción de 2021 dirixido e escrito por Tim Fehlbaum. Está protagonizado por Nora Arnezeder, Iain Glen, Sarah-Sofie Boussnina e Joel Basman. Ambientada nun futuro no que a elite da Terra abandona o planeta contaminado para estabelecerse nunha colonia espacial en Kepler-209, trata dun equipo de Kepler que regresa á Terra varias xeracións despois para comprobar se é axeitada para a vivenda humana. Estreouse na 71ª edición do Festival Internacional de Cinema de Berlín.

Estreouse en galego en 2025 a través da TVG.

## Personaxes 
* Nora Arnezeder como Louise Blake
** Cloé Albertine Heinrich como Louise
* Iain Glen como Gibson
* Sarah-Sofie Boussnina como Narvik
* Joel Basman como Paling
* Sebastian Roché como Blake
* Bella Bading como Maila
* Sope Dirisu como Tucker

## Notas
A admiradora

***A admiradora*** (en ) é un telefilme estadouidense de 2016 escrito e dirixido por Damián Romay. Estreouse en galego a través da TVG.

## Sinopse 
A traxedia irrompe cando o avión que devolvía a Chelsea á casa se estrela nunha zona salvaxe e illada. A única outra supervivente do accidente é Evelyn King, unha fervente admiradora de Chelsea, que consegue rescatala entre os restos do sinistro. Mentres Evelyn coida das feridas de Chelsea, a súa actitude vólvese cada vez máis inquietante e obsesiva. Pouco a pouco, Chelsea comeza a sospeitar que a súa salvadora agocha intencións moito máis escuras. Ferida e atrapada, deberá reunir forzas para superar as súas lesións e fuxir de Evelyn, cuxa devoción enfermiza podería acabar converténdose na súa condena definitiva.

## Personaxes 
* Erika Christensen como Chelsea
: Voz da dobraxe galega: Teresa Santamaría
* Val Lauren como Dillon
: Voz da dobraxe galega: Chema Gagino
Bethany Lauren James como Evelyn
: Voz da dobraxe galega: Isabel Vallejo
* Douglas M. Griffin como Shériff Cooper
:Voz da dobraxe galega: Monti Castiñeiras
* Jason Kirkpatrick	Frank
:Voz da dobraxe galega: César Cambeiro
* Wes McGee	como Ashley
:Voz da dobraxe galega: Óscar H. Fernández
* Thomas Francis como Murphy Walter
:Voz da dobraxe galega: Xosé Manuel Rodríguez
* Han Soto como Doutor Ellis
:Voz da dobraxe galega: Xosé Manuel Rodríguez
* GiGi Erneta como Reporteira
:Voz da dobraxe galega: Beatriz García

## Notas
Actina alfa musculoesquelética

A **actina alfa musculoesquelética** ou **actina alfa 1** é unha proteína que nos humanos está codificada no xene ***ACTA1*** do cromosoma 1.

A actina alfa 1 que se expresa no músculo esquelético é unha das seis isoformas da actina identificadas. As actinas son proteínas moi conservadas que están implicadas na motilidade, estrutura e integridade celular. As actinas alfa son o principal constituínte do aparato contráctil.

## Expresión xénica da actina esquelética 
A expresión da actina alfa esquelética é inducida por estímulos e condicións que se sabe causan a formación de músculo. Tales condicións resultan da fusión de células (satélite) destinadas a formar miotubos, para formar as fibras musculares. A propia actina esquelética, cando se expresa causa a expresión doutros varios "xenes mioxénicos", que son esenciais para a formación de músculo. Un factor de transcrición clave que activa a expresión da actina esquelética é o factor de resposta ao soro ("SRF"), unha proteína que se une a sitios específicos no promotor do ADN do xene da actina. O SRF pode traer outras proteínas ao promotor da actina esquelética, como o receptor de andróxenos, e así contribúe á indución da expresión do xene da actina esquelética por esteroides androxénicos (a miúdo chamados "anabólicos").

## Interaccións 
A actina alfa 1 presenta interaccións con TMSB4X, MIB2 e PRKCE.

## Importancia clínica 
As mutacións no xene *ACTA1* causan as seguintes condicións:

* Miopatía nemalínica 3 (NEM3);
* Miopatía, actina, conxénita, con exceso de miofilamentos delgados (MPCETM);
* Miopatía, conxénita, con desproporción de tipo de fibra (CFTD);
* Miopatía, escapulohumeroperoneal (SHPM).

## Notas 
## Véxase tamén 
### Outros artigos 
*Actina
*ACTA2
*ACTB

### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Ligazóns externas 
* GeneReviews/NCBI/NIH/UW entrada en Miopatía memalínica
*
ACTA2

**ACTA2** (**actina alfa 2**) é un tipo de proteína actina, tamén chamada **actina, alfa 2, músculo liso, aorta** ou **actina alfa 2, músculo liso** (α-SMA, SMactin, alpha-SM-actin, ASMA). as actinas son unha familia de proteínas globulares multifuncionais que forman microfilamentos. ACTA2 é unha das seis isoformas da actina que existen e intervén no aparato contráctil do músculo liso. ACTA2 (e todas as actinas) ten unha secuencia extremadamente conservada e atópase en case todos os mamíferos.

Nos humanos está codificada no xene *ACTA2* do cromosoma 10. As mutacións neste xene causan varias doenzas vasculares, como a aneurisma da aorta torácica, enfermidade arterial coronaria, accidente cerebrovascular, enfermidade de Moyamoya e síndrome de disfunción do músculo liso multisistémica.

ACTA2 utilízase a miúdo como marcador da formación de miofibroblastos. ACTA2 está asociada coa vía do TGF-β que potencia as propiedades contráctiles das células estreladas hepáticas que orixina fibrose hepática e cirrose.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Ligazóns externas 
* GeneReviews/NIH/NCBI/UW entrada en Aneurisma aórticos torácicos e Diseccións aórticas
*
José Costa Clavell

**Jose Costa Clavell**, nado na Arxentina o 14 de xuño de 1911, foi un practicante e político galego.

## Traxectoria 
Fillo do xornalista e escritor José Costa Figueiras. Practicante en Chantada. En febreiro de 1936 colaborou no consultorio médico e xurídico que montaron as Juventudes de Acción Popular de Chantada. Logo do golpe de Estado do 18 de xullo de 1936 foi detido en decembro de 1936 por prestar axuda médica ao guerrilleiro Benjamín Argiz Fiunte. Procesado en Lugo na causa 930/39, foi condenado a 15 anos de prisión.

## Notas 
## Véxase tamén 
### Bibliografía 
* 
### Ligazóns externas 
* Ficha en Represión franquista en Lugo
* Ficha en Memoria da Coruña
Biblioteca Maravilhas

A **Biblioteca Maravilhas** é unha biblioteca autoxestionada e centro social con sede na antiga escola de Arroxo (Lourenzá), inaugurada en 2021. Está ligada a figurandorecuerdo(s) edicións.

## Características
Abriu as súas portas o 1 de xuño de 2021, a partir dunha idea de Rosa Espiñeira Pan e o seu compañeiro Michel Stassart, nun edificio escolar datado en 1959.

Pretende ser un lugar múltiple, tanto polas linguas que integra coma pola igualdade, acubillando paz, alegría, sabedoría, amor, historia. Para iso desenvolve actividades arredor da biblioteca, das artes escénicas á educación, da natureza á terra, aire auga como individualidades, a partir das persoas., homenaxe a Fernández del Riego) ou exposicións fotográficas (Palabra e Memoria, 2023).
No exterior do edificio está o Arboretum, espazo no que persoas senlleiras plantan árbores para activar o espazo.
## Galería de imaxes

Ficheiro:Biblioteca Maravilhas 04.jpg|Vista parcial da biblioteca
Ficheiro:Biblioteca Maravilhas 03.jpg|Vista parcial
Ficheiro:Biblioteca Maravilhas 02. Centro Social.jpg|Sala de aulas. Salón/sala de exposicións no baixo, centro social
Ficheiro:Biblioteca Maravilhas 01. Centro Social.jpg|Salón de aulas. Exposición nos baixos da escola
Ficheiro:Cristian Fojón Caruncho na Biblioteca Maravilhas.jpg|Cristian F. Caruncho presentando o seu último cómic

## Notas
ACTC1

**ACTC1** ou **actina alfa do músculo cardíaco** é unha proteína codificada no xene *ACTC1* do cromosoma 15 humano. Esta isoforma difire da actina alfa que se expresa no músculo esquelético, chamada ACTA1. A actina alfa cardíaca é a principal proteína dos filamentos delgados dos sarcómeros cardíacos, que é responsable da contracción muscular e xeración de forza para soportar a función de bombeo do corazón.

## Estrutura 
A actina alfa cardíaca é unha proteína de 42.0 kDa composta de 377 aminoácidos. A actina alfa cardíaca é unha proteína filamentosa que se estende desde unha complexa rede coa alfa-actinina cardíaca (ACTN2) nas liñas Z cara ao centro do sarcómero. A polimerización da actina globular (actina G) orixina un filamento estrutural (actina F) en forma dunha hélice bicatenaria. Cada actina pode unirse a outras catro. A estrutura atómica da actina monómera resolvérona Kabsch et al., e pouco despois este mesmo grupo publicou a estrutura do filamento da actina. As actinas son proteínas moi conservadas; as actinas alfa atópanse en tecidos musculares e son un importante constituínte do aparato contráctil. As actinas alfa cardíaca (ACTC1) e esquelética (ACTA1) diferéncianse en só catro residuos de aminoácidos (Asp4Glu, Glu5Asp, Leu301Met, Ser360Thr; cardíaca/esquelética). O monómero de actina ten dous dominios simétricos; o dominio interno máis grande comprende os subdominios 3 e 4, e o dominio externo máis pequeno consta dos subdominios 1 e 2. Ambos aminoácidos carboxi-terminais están no subdominio 1 do dominio externo.

## Función 
A actina é unha estrutura dinámica que pode adoptar dous estados de flexibilidade, e a maior diferenza entre eses estados prodúcese como resultado do movemento dentro do subdominio 2. A unión da miosina aumenta a flexibilidade da actina, e os estudos da formación de enlaces cruzados mostraron que o subfragmento 1 da miosina se une á actina polos residuos de aminoácidos 48-67 do subdominio 2 da actina, o que pode explicar este efecto.

Suxeriuse que o xene *ACTC1* ten un papel durante o desenvolvemento. Os experimentos feitos en embrións de polo atoparon unha asociación entre o knockdown do xene *ACTC1* e a redución do septo interauricular.

## Importancia clínica 
Os polimorfismos no xene *ACTC1* ligáronse á cardiomiopatía dilatada nun pequeno número de pacientes xaponeses. Outros estudos en pacientes surafricanos non atoparon ningunha asociación. A mutación de cambio de sentido E101K foi asociada coa cardiopatía hipertrófica e coa miocardioptía non compactada do ventrículo esquerdo. Outra mutación no xene *ACTC1* foi asociada con defectos no septo auricular.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Ligazóns externas 
* Caracterización por espectrometría de masas da ACTC1 humana en COPaKB
* [https://www.ncbi.nlm.nih.gov/books/NBK1768/  GeneReviews/NIH/NCBI/UW entrdada no Resumo da cardiopatía hipertrófica familiar
*
Demetrio Cidonio

**Demetrio Cidonio** (en latín *Demetrius Cydonius*, en grego antigo Δημήτριος) foi un escritor romano de Oriente que viviu en *Cydonia* (Κυδώνη) en Creta, pero era natural de Tesalónica ou Constantinopla.
## Traxectoria 
Viviu na segunda metade do século XIV. Serviu como funcionario imperial. Cando o emperador Xoán VI Cantacuzeno se retirou á vida monástica, seguiuno e os dous entraron no mosteiro de San Xurxo de Mangana en 1355. Máis tarde foi a Milán, onde se dedicou ao estudo do latín e a teoloxía. Morreu nun mosteiro de Creta despois de 1384, cando unha carta a Manuel II Paleólogo indica que aínda estaba vivo.
Escribiu un gran número de obras teolóxicas:
* Dúas cartas dirixidas a *Nicéforo Gregoras* ea *Filoteo*.
* *Monodia*, é dicir, "Lamentos", sobre os que morreran en Tesalónica durante os disturbios de 1343.
* Συμβουλευτικός, un discurso dirixido aos gregos sobre como se podía evitar o perigo turco.
* Sobre Calípolis, onde aconsellaba aos gregos que non se rendesen.
* Περι τοῦ καταφρονεῖν τόν Δανατόν.
* Carta a Barlaam do Seminara sobre o Espírito Santo.
* Obra contra Gregorio Palamas.
* Obra contra Planudes.
Tamén traduciu moitas obras do latín ao grego.

## Notas
Jesús Quinteiro Quintá

**Jesús Quinteiro Quintá**, nado en Areas (Antas de Ulla) cara a 1901 e finado en Lugo o 25 de outubro de 1940, foi un político galego.

## Traxectoria 
Requeté desertor do exército sublevado. Foi detido o 28 de xullo de 1939 encartado na causa 814/39 por rebelión militar. Xulgado en Lugo en consello de guerra o 24 de setembro de 1940, foi condenado por traizón a pena de morte. Foi executado en Lugo o 25 de outubro de 1940 con Francisco García Gutiérrez.

## Notas 
## Véxase tamén 
### Bibliografía 
* 
### Ligazóns externas 
* Expediente procesual de Jesús Quinteiro Quintá
* Ficha en represión franquista en Lugo
Proxecto West Ford

miniatura|As agullas do proxecto comparadas cun selo.
O **proxecto West Ford**, coñecido tamén como **as Agullas Westford** e como **proxecto Agullas**, foi unha proba levada a cabo polo Laboratorio Lincoln do Instituto de Tecnoloxía de Massachusetts para o exército dos Estados Unidos entre 1961 e 1963 para crear unha ionosfera artificial arredor da Terra para eliminar certas debilidades identificadas nas comunicacións militares. de antenas dipolo de cobre para facilitar as comunicacións por radio. Os dipolos en conxunto darían soporte pasivo á antena parabólica do proxecto situado no observatorio Haystack, en Westford, Massachusetts, para comunicarse con sitios distantes.. O motivo da lonxitude elixida é que é a metade da lonxitude de onda do sinal de 8 GHz usado no estudo. O segundo intento, o 9 de maio de 1963

Radioastronómos británicos, astrónomos ópticos e a Real Sociedade Astronómica protestaron polo experimento. O periódico soviético Pravda uniuse ás protestas baixo o titular *Os Estados Unidos ensucian o espazo*. A Academia Internacional de Astronáutica declarou o experimento como o peor caso de liberación a propósito de lixo espacial.

No seu momento o tema foi levado ás Nacións Unidas, onde o embaixador estadounidense Adlai Stevenson defendeu o proxecto, calmando á maioría de embaixadores doutros países ao explicar que a presión da luz solar farían decaer as agullas nuns tres anos. As protestas internacionais resultaron finalmente nunha cláusula incluída no Tratado do Espazo Exterior.. Aínda que siguen disminuindo, en 2023 quedaban 44 agregados de agullas de máis de 10 cm en órbita.

## Historial de lanzamentos 
## Notas 
## Véxase tamén 
### Outros artigos 
*Atlas-Agena B
Hello Kitty: Super Style!

***Hello Kitty: Super Style!*** é unha serie de televisión animada en 3D baseada no personaxe de Hello Kitty de Sanrio. A serie estreouse en Amazon Prime Video o 7 de decembro de 2022.

Aínda que a súa clasificación por idade é de +0, nalgúns episodios como "A Star Is Built", HBO Max cualifícao como +7.

## Sinopse 
A serie de televisión segue a Hello Kitty que axuda aos habitantes de Cherry Town cos seus problemas. Nesta serie transfórmase e adopta diferentes roles como chef, estrela de pop, atleta, detective ou artista.

## Desenvolvemento 
*Hello Kitty: Super Style!* anunciouse por primeira vez en 2019 como *The World of Hello Kitty*. É unha coprodución entre as empresas francesas Watch Next Media e Monello Productions, e o estudo de animación italiano Meiga Animation Studio. A canción da serie cantouna a artista pop Carly Rae Jepsen e foi escrita por Jared Faber.

## Notas
Gabby's Dollhouse

'''''Gabby's Dollhouse'''* é unha serie de televisión interactiva estadounidense creada por Traci Paige Johnson e Jennifer Twomey para Netflix e producida por DreamWorks Animation Television. A serie estreouse por primeira vez en Netflix o 5 de xaneiro de 2021. Combina acción en vivo e animación, e conta a historia de Gabby (con voz e representación de Laila Lockhart Kraner) e os seus amigos gatos (chamados Gabby Cats) que emprenden aventuras dentro da casa de bonecas.

Un filme baseado na serie, titulado *Gabby's Dollhouse: The Movie'', anunciouse en marzo de a través de DreamWorks Animation, e estreouse o 26 de setembro de 2025 a través de Universal Pictures. A maior parte do elenco da serie repetiu os seus papeis para o filme.

## Notas
Games Workshop

**Games Workshop Group PLC** (abreviado como **GW** ) é un fabricante británico de xogos de guerra con miniaturas con sede en Nottingham, Inglaterra. Os seus produtos máis coñecidos son *Warhammer* e *Warhammer 40,000*.

Fundada en 1975 por John Peake, Ian Livingstone e Steve Jackson, Games Workshop foi orixinalmente un fabricante de taboleiros de madeira para xogos como o backgammon, a mancala, o muíño e o go. Máis tarde converteuse nun importador do xogo de rol estadounidense *Dungeons & Dragons* e, a continuación, nunha editora de xogos de guerra e xogos de rol por dereito propio, expandíndose dende unha empresa de venda por correo. Expandiuse por toda Europa, os Estados Unidos, o Canadá e Australia a principios da década de 1990. Todas as operacións con sede no Reino Unido trasladáronse á sede actual en Lenton, Nottingham en 1997.

Comezou a promover xogos asociados coa triloxía cinematográfica de *O Señor dos Aneis* en 2001. Tamén é propietaria de Forge World que fabrica miniaturas de resina especializadas complementarias e kits de conversión. Cotiza na bolsa de Londres e forma parte do índice FTSE 100 dende o 20 de decembro de 2024.

## Notas
A travesía

***A travesía*** (en ) é un filme noruegués de 2020 dirixido por Johanne Helgeland. O guión, escrito por Maja Lunde, baséase na súa novela *Over Grensen* publicada antes da produción do filme. A trama está ambientada durante a segunda guerra mundial e segue a historia de dous nenos xudeus que foxen dos nazis en Noruega cara a Suecia. O filme gañou a categoría de mellor filme infantil nos premios Amanda de 2020 e tamén foi nomeada na categoría de mellor guión para Maja Lunde.

Estreouse en galego en 2025 a través da TVG.

## Personaxes 
* Anna Sofie Skarholt como Gerda
:Voz en galego: Carolina Vázquez
* Bo Lindquist-Ellingsen como Otto
:Voz en galego: Manuel Arca
* Samson Steine como Daniel
:Voz en glaego: Gelos Rosado
* Bianca Ghilardi-Hellsten como Sarah
:Voz en galego: Chelo Díaz
* Henrik Siger Woldene como Per
:Voz en galego: Daniel Lema
* Luke Neite como Cabo
:Voz en galego: Gaspar Somoza
* Julius Robin Weigel como Capitán
:Voz en galego: Xerardo Couto
* Kari Simonsen	como Wilhelmine
:Voz en galego: Miriam Aldrey
* Morten Svartveit como Egil
:Voz en galego: Raúl Dans
* Thea Borring Lande como Agathe
:Voz en galego: Ana Ouro
* Silje Breivik	como Vigdis
:Voz en galego: Nora Abad
* Frode Winther	como Dypvik
:Voz en galego: Luís Iglesia B.
* Svein Roger Karlsen como Revisor
:Voz en galego: Chema Gagino
* Trond Høvik como Lensmannen
:Voz en galego: Miguel Pernas
* Oliver Normann Hibbard como Johan
:Voz en galego: Gaspar Somoza

## Notas
María Victoria Gómez Méndez

**María Victoria Gómez Méndez**, nada en Mugardos o 7 de setembro de 1954, é unha militante do Partido Comunista de España (reconstituído) e dos Grupos de Resistencia Antifascista Primero de Octubre.
## Traxectoria 
Con tres anos a familia mudouse a Vigo. En 1973, mentres estudaba na Universidade de Santiago de Compostela, participou en múltiples protestas, e uniuse ao PCE(r) en 1975. Na década de 1980 foi detida por atracar un banco e pasou dous anos no cárcere.
En 1990 foi detida na Coruña xunto a José Luís Elipe López por pertenza a banda armada e falsificación documental. En 1995 deixou os seus cargos no partido para unirse aos GRAPO.

Despois de cumprir condena refuxiouse en Francia, onde foi detida en 2000 e extraditada en 2004 a España. No xuízo celebrado na Audiencia Nacional foi condenada a 30 anos de prisión, pero no xuízo posterior, tras un recurso presentado polo fiscal, o Tribunal Supremo condenouna xunto con outro membro dos GRAPO a vinte e sete anos e medio de prisión. Segundo a sentenza, o seu labor durante o secuestro foi alugar a casa e custodiar e enterrar a Publio Cordón.

En 2012 foi condenada xunto a Manuel Pérez Martínez "Arenas" e Fernando Silva Sande a 17 anos de prisión por un delito de estragos terroristas por colocar unha bomba en Madrid en 1998.

## Notaas
Amor a distancia

***Amor a distancia*** (en ) é un filme neerlandés de comedia romántica de 2017 dirixido por Jelle de Jonge. Estreouse nos cinemas o 19 de outubro de 2017. Dende entón, lanzouse en servizos de streaming como Netflix, Videoland e Amazon, e emitida en televisión por RTL 8.

Estreouse en galego en 2025 a través da TVG.

## Sinopse 
A ambiciosa Evi, que vive na cidade, non vai ser trasladada de Rotterdam ao Río de Xaneiro, senón a Terneuzen. O seu mozo, Lennert, alóxase no seu apartamento de Rotterdam, onde quere abrir un aloxamento con almorzo, con consecuencias. Evi é asignada para supervisar a construción dunha nova esclusa marítima en Zelandia e enfróntase a unha forte oposición por parte da xente do lugar.

## Personaxes 
* Katja Herbers como Evi
* Maarten Heijmans como Stijn
* Lykele Muus como Lennart
* Peter Bolhuis como Frank
* Leny Breederveld como Pleun
* Guy Clemens como Anton
* Nick Golterman como Lowie
* Imanuelle Grives como Josje
* Bas Hoeflaak como Hans
* Margôt Ros como Marloes
* Elise Schaap como Esther
* Pepijn Schoneveld como Rob
* Jip Smit como Veerle
* Patrick Stoof como Ko
* Carly Wijs como Renate

## Notas
The Wolves Always Come at Night

***The Wolves Always Come at Night*** é un filme documental de 2024 coescrito e dirixido por Gabrielle Brady. Retrata as vidas de Davaasuren Dagvasuren e Otgonzaya Dashzeveg, unha parella de mongois que se ven obrigados a abandonar as súas vidas como pastores e mudarse a Ulaanbaatar xa que o seu estilo de vida cambiou polo cambio climático.

Estreouse na sección Platform do Festival Internacional de Cinema de Toronto o 8 de setembro, Foi escollido como candidato australiano para o Óscar ó mellor filme internacional na 98ª edición dos premios, mais finalmnente non foi nomeado.

## Notas 
## Véxase tamén 
### Outros artigos 
* Filmes de Australia propostos ó Óscar ó mellor filme internacional
* Filmes propostos ó mellor filme internacional na 98ª edición dos Óscar
MYO1C

O ***MYO1C*** é o xene que codifica a proteína humana **miosina-Ic**, que está situado no cromosoma 17.

Este xene codifica un membro da familia proteica das miosinas, que son motores moleculares que actúan coa actina. A proteína atópase no citoplasma, e tamén se encontra unha isoforma cun N-terminal especial no núcleo celular. A isoforma nuclear asóciase coas ARN polimerases I e II e funciona na iniciación da transcrición. O ortólogo en ratos desta proteína tamén funciona no transporte vesicular intracelular á membrana plasmática. Neste xene atopáronse múltiples variantes de transcrición que codifican diferentes isoformas. O xene relacionado da miosina IE tense denominado miosina IC na literatura científica, mais é un locus distinto situado noutro cromosoma, o cromosoma 19.

## Notas 
## Véxase tamén 
### Bibliografía 
*
*
*
*
*
*
*
*
*
*
*
*
*
*
*
*
*

### Ligazóns externas 
*
Encoro do Salas

O **encoro do Salas** é unha infraestrutura hidrolóxica construída no río Salas, no concello de Muíños, inaugurado en 1971. A auga embalsada anega tamén parte do concello de Calvos de Randín e mais da freguesía portuguesa de Tourém, no concello de Montalegre.

## Notas
Andrés Castrín

**Andrés López Gallo**, coñecido como **Andrés Castrín** ou simplemente **Castrín**, nado en Riotorto o 26 de maio de 2003, é un futbolista galego que xoga na posición de central. O seu equipo actual é o Sevilla Fútbol Club da Primeira División.

## Traxectoria 
Comezou a súa formación na Escola Deportiva Lourenzá e posteriormente nas categorías inferiores do Club Deportivo Lugo e do Racing Vilalbés. No ano 2021 foi asignado ao Polvorín Fútbol Club da Terceira División RFEF. A súa estrea tivo lugar o 25 de setembro de 2021 como titular nun empate 0-0 ante o Ourense Club de Fútbol. O 31 de outubro dese ano marcou o seu primeiro gol sénior nunha vitoria por 3-1 contra a Unión Deportiva Somozas.

O 2 de decembro de 2021 debutou co Lugo nunha vitoria da Copa Do Rei 2021/22 contra a Agrupación Deportiva Unión Adarve. Xogou tamén a seguinte rolda do torneo, na que o Lugo caeu eliminado por 1-2 ante o Mirandés.

O 10 de xullo de 2024 Castrín asinou un contrato de tres anos co Sevilla Fútbol Club e foi asignado inicialmente ao Sevilla Atlético da Primeira Federación. Debutou co primeiro equipo o 5 de decembro dese ano, xogando como titular nunha vitoria por 3-1 ante a Unió Esportiva Olot na Copa do Rei desa tempada.

## Vida persoal 
Pablo Castrín, o irmán máis vello de Andrés, tamén é futbolista e xoga como defensa central. O pai deles, Juan López, foi xogador no Riotorto CF.

## Notas 
## Véxase tamén 
### Ligazóns externas 
* Andrés Castrín en LaLiga.com
* Andrés Castrín en LaPreferente.com
Casola do Foxo

A **Casola do Foxo** é un dolmen situado en Requiás (Muíños).

## Descrición 
Datado entre o 3000 e o 2500 a. C., está situado preto do encoro do Salas. Forma parte do Parque natural da Baixa Limia-Serra do Xurés. No outro extremo da presa atópase o dolmen da Casiña da Moura .

Este sitio megalítico contén unha cámara poligonal de aproximadamente 2,60&nbsp;×&nbsp;2,40&nbsp;m. Está composta por sete ortóstatos e unha gran lápida de cuberta, mais a pasaxe perdeuse. Foi restaurada en 2015.

## Notas 
## Véxase tamén
### Bibliografía 
* .
*
Casiña da Moura

A **Casiña da Moura** é un dolmen situado nas Maus de Salas (Muíños).

## Descrición 
Datado entre o 3000 e o 2500 a.C., foi trasladado para a súa conservación durante a construción do encoro do Salas. O lugar forma parte do Parque natural da Baixa Limia-Serra do Xurés. No outro extremo da presa atópase o dolmen da Casola do Foxo.

O sitio megalítico consta de sete ortóstatos entrelazados e a lápida de cabeceira. A cámara poligonal mide aproximadamente 2,85&nbsp;×&nbsp;2,60&nbsp;m. Durante as escavacións, dirixidas polo arqueólogo José María Eguileta Franco, descubríronse outros restos arqueolóxicos. Consisten en dúas pezas cerámicas de fondo plano, unha cunha leve crista e outra de forma globular cun labio sobresaínte.

## Notas 
## Véxase tamén
### Bibliografía 
* .
* .
Corrente Vermella

**Corrente Vermella** (en ) é un partido político español de ideoloxía trotskista fundado no 2002. Dende 2012 é a sección española da Liga Internacional de Traballadores - Cuarta Internacional.

## Historia 
[miniatura|Cartel da campaña electoral para as [Eleccións ao Parlamento de Cataluña de 2021|eleccións ao Parlament de Catalunya de 2021.]]

### Fundación 
Foi fundado en 2002 coma unha corrente interna de Izquierda Unida (IU) dirixida por Ángeles Maestro. En 2004 abandona a coalición. O 26 de xuño de 2005 celébrase o XVII Congreso do Partido Comunista de España (PCE). Os militantes de Corrente Vermella que formaban parte do PCE quixeron que o PCE abandonase IU. Como non o conseguiron, abandonan o PCE. Ademais, Ángeles Maestro foi expulsada do PCE por pediren o voto para Euskal Herrialdeetako Alderdi Komunistaomunista (EHAK) nas eleccións ó Parlamento Vasco de 2005.

Nas eleccións ó Parlamento Europeo de 2009 Corrente Vermella presentouse dentro da coalición Iniciativa Internacionalista - La Solidaritat entre els Pobles. O Tribunal Supremo de España anularía a coalición por considerala continuación das candidaturas ilegalizadas da esquerda abertzale. Finalmente, o Tribunal Constitucional de España permitiu que Iniciativa Internacionalista se presentara ás eleccións, e obtivo un 1,1% dos votos e ningún eurodeputado. Nas eleccións o Parlament de Catalunya de 2010 formou parte de Des de baix, unha coalición formada por Revolta Global, Corrente Vermella e Lucha Internacionalista, e encabezada por Esther Vivas. Acadaron un 0,2% dos votos e non lograron entrar no Parlament.

### Adopción do trotskismo 
En de 2011, o Partido Revolucionario dos Traballadores - Izquierda Revolucionaria disolveuse en Corrente Vermella co obxectivo de integrala na Liga Internacional dos Traballadores - Cuarta Internacional (LIT-CI). Isto vai provocar que, en verán, un sector liderado por Ángeles Maestro abandone Corrente Vermella e cree Red Roja. Despois desta escisión, Corrente Vermella converteuse nun partido trotskista e en agosto de 2012 integrouse na LIT-CI.

Nas eleccións ó Parlamento Europeo de 2014 acadou un 0,03% dos votos e ningún eurodeputado. Nas eleccións ó Parlamento Europeo de 2019 obtiveron un 0,04% dos votos e ningún eurodeputado. Conseguiron 92 votos (un 0,01%) e ningún escano.

### Escisión de xaneiro de 2026 
En xaneiro de 2026, Corrente Vermella fai público que unha parte minoritaria da súa militancia abandonou a organización para adherirse á Corriente Revolucionaria de los Trabajadores (CRT).

## Resultados electorais 
## Notas
Pfau – Bin ich echt?

***Pfau – Bin ich echt?*** é un filme traxicómico satírico austríaco-alemán de 2024 escrito e dirixido por Bernhard Wenger, no seu debut como director dunha longametraxe. Está protagonizado por Albrecht Schuch, Julia Franz Richter, Anton Noori e Theresa Frostad Eggesbø. 

Estreouse na 81ª edición do Festival Internacional de Cinema de Venecia o 30 de agosto de 2024. Estreouse nos cinemas de Austria e Alemaña o 20 de febreiro de 2025. Foi escollido como candidato de Austria para o Óscar ó mellor filme internacional na 98ª edición dos premios, mais finalmente non foi nomeado.

## Personaxes 
* Albrecht Schuch como Matthias
* Julia Franz Richter como Sophia
* Anton Noori como David
* Theresa Frostad Eggesbø como Ina
* Branko Samarovski como Johann
* Maria Hofstätter como Vera
* Salka Weber como Nora

## Notas 
## Véxase tamén 
### Outros artigos 
* Filmes de Austria propostos ó Óscar ó mellor filme internacional
* Filmes propostos ó mellor filme internacional na 98ª edición dos Óscar
Samio de Macedonia

**Samio** (en latín *Samius* ou *Samus*, en grego antigo Σάμιος, Σάμος) foi un poeta lírico e epigramático grego natural de Macedonia e criouse con Filipo V de Macedonia. Filipo condenouno a morte por razóns descoñecidas.
## Traxectoria
Estivo no seu apoxeo a finais do século -III e Polibio conservou algúns versos iámbicos escritos por el, e tamén hai dous epigramas seus na *Antoloxía grega*. Os dous epigramas refírense á caza dun touro salvaxe por parte do rei Filipo nos montes Orbelos, un tema sobre o que o poeta Antípatro de Sidón tamén ten un epigrama.

## Notas
Pedro Escudero

**Pedro Escudero Araújo**, nado en Val de San Lorenzo (provincia de León) o 26 de xuño de 1975, é un investidor e empresario financeiro galego.

## Traxectoria 
Aínda que Pedro Escudero naceu na casa dos avós en Val de San Lorenzo, criouse na vila da Rúa, onde o pai traballaba nos encoros do Sil. Aos 14 anos marchou a familia a vivir a Valladolid. Na adolescencia destacou como xogador de tenis, mudouse a Barcelona, e chegou a estar entre os mellores 1000 xogadores do planeta en 1994, Deutsche Bank e J.P. Morgan, con responsabilidades en xestión de activos e mercados internacionais. En 2017 fundou o fondo de investimento Doma Perpetual Capital Management, con sede en Delaware e operacións en Miami. O fondo, que en 2025 tiña presuntamente unha rendibilidade do 18%, da xestora de valores Silverway Asset Management, unha sociedade de investimento con sede en Madrid, onde quixo aplicar o modelo de Doma Perpetual.

## Vida persoal 
Posúe unha residencia en Coral Gables (Miami).

Casou nos Estados Unidos e ten dúas fillas. A familia vívelle na Coruña.

## Notas 
## Véxase tamén 
### Outros artigos 
* Hedge fund
Ramón Diz Rivas

**Ramón Diz Rivas**, nado na Lagoa (Concello de Vilaxoán; na actual parroquia de Sobrán, Vilagarcía de Arousa) o 15 de outubro de 1897 e finado en Gusen (Austria) o 27 de xaneiro de 1941, foi un exiliado galego deportado ós campos de concentración nazis.

## Traxectoria 
Estivo embarcado e traballou como fogueiro. Emigrou ó País Vasco en 1921, asentándose en Erandio (Biscaia). No transcurso da guerra civil española foi evacuado a Francia partindo de Bilbao, segundo a relación de evacuados publicada en Euskadi Roja o 22 de maio de 1937, Quedou confinado nos campos de internamento en Francia tralo triunfo do bando sublevado na guerra civil, primeiro no campo de internamento de Saint-Cyprien, pasando polo campo de Argelès-sur-Mer (no subcampo coñecido como o «Gernika Berri») e finalmente foi trasladado ó campo de Gurs. Deportado ó campo de concentración de Mauthausen, onde ingresou o 24 de agosto de 1940 co número de matrícula 4&nbsp;053, e finalmente trasladado ó campo de concentración de Gusen, onde ingresou o 24 de xaneiro de 1941 co número de matrícula 9&nbsp;175, perecendo tres días despois,

## Recoñecementos 
O Concello de Vilagarcía de Arousa colocou no ano 2026 unha *Stolperstein* na súa memoria na praza Rafael Pazos, en Vilaxoán.

## Notas 
## Véxase tamén 
### Bibliografía 
* 
* 

### Ligazóns externas 
*
Sony BMG

**Sony BMG Music Entertainment** foi unha compañía discográfica estadounidense propiedade dunha empresa conxunta ao 50% entre Sony Corporation of America e Bertelsmann. A sucesora da empresa, a revivida Sony Music, é propiedade total de Sony, tras a compra do 50% restante en poder de Bertelsmann. BMG foi reconstruída como BMG Rights Management sobre a base dos 200 artistas restantes.

## Notas 
## Véxase tamén 
### Ligazóns externas 
*
Carlos Troncoso

**Carlos Américo Troncoso Poceiro**, coñecido como **Carlos Troncoso**, nado en Vilalonga (Sanxenxo) en 1937 e finado en Sanxenxo o 27 de xaneiro de 2026, foi un empresario galego do sector turístico.

## Traxectoria 
Carlos Troncoso naceu e medrou en Vilalonga. Iniciou a súa actividade empresarial coa xestión de pequenos servizos de cátering e aloxamentos de vacacións. Ao longo de varias décadas fundou e impulsou establecementos hoteleiros de sona na bisbarra, como o Hotel Nuevo Astur, o Carlos I Silgar ou o Gran Talaso Hotel Sanxenxo, todos eles en Sanxenxo. En 1987 Troncoso fundou a axencia Viaxes InterRías,.

Ademais da súa actividade económica, apoiou iniciativas sociais e deportivas locais, incluíndo o patrocinio a equipos e actividades de Vilalonga.

## Galardóns e premios
*Cebola de Ouro (2013), premio do concello de Sanxenxo pola súa contribución ao desenvolvemento económico e social da zona.
## Vida persoal 
Carlos Troncoso casou con Wilma Gonzalo e tivo un fillo e unha filla, Carlos e Susana.

## Notas 
## Véxase tamén 
### Outros artigos
* Axencia de viaxes

* Turismo en Galicia
* Viajes Interrías FF
Rosa Espiñeira Pan

**Rosa Espiñeira Pan**, nada na Coruña en 1953, é unha museóloga e activista cultural galega.

## Traxectoria
Titulada en Historia da Arte e Museoloxía pola Universidade de Santiago de Compostela. Traballou no Museo Carlos Maside e no Museo de Belas Artes da Coruña. Experta e estudosa da obra plástica e escrita de Luís Seoane, e creadora da Biblioteca Maravilhas.

Formou parte da Marea Atlántica.

## Publicacións 
* *Tan cerca, tan lejos*. (Museo de Arte Contemporáneo Gas Natural Unión Fenosa, 2007). [Rosa Espiñeira Pan e Paula Fernández Bañuelos, textos; Abelenda ... et al.] ISBN 978-84-613-5601-0
* *Paisajes: parajes, rastrojos y parideras: la mirada en la fotografía y la acuarela* (2013). Reiner Schiestl; [texto, Rosa Espiñeira]. ISBN 978-84-616-4577-0
**Humanos: a Roya é um rio* (Baudoin & Troubs, 2019); tradución de Rosa Espiñeira Pan, coa colaboración de J.A. Leis Ferreira e Michel Strassart ISBN 978-84-09-11495-5 Versión en castelán de 2021, ISBN 978-84-09-30038-9
**O senhor Tartaruga*. (Troubs, 2022); tradución do francés, Rosa Espiñeira Pan, Michel Strassart, Luis Fontenla Figueiroa ISBN 978-84-09-40487-2

## Notas
Bāṛir nām śāhānā

***Bāṛir nām śāhānā*** (en ) é un filme de Bangladesh de 2023 dirixido por Leesa Gazi. O filme é unha adaptación da propia novela da directora, publicada en 2011. Ambientado no Bangladesh rural da década de 1990, segue a unha divorciada que desafía o estigma social e a carga da honra familiar para vivir segundo os seus propios termos.

Foi escollido como candidato de Bangladesh para o Óscar ó mellor filme en lingua non inglesa na 98ª edición dos premios, mais finalmente non foi nomeado.

## Personaxes 
* Aanon Siddiqua como Shahrin Munshi Dipa
* Lutfur Rahman George como Forhad Munshi
* Iresh Zaker como Shukhomoy Haldar
* Kazi Ruma como Dilruba
* Kamrunnahar Munni como Julekha
* Mugdhota Morshed Wriddhi as Pori
* Amirul Haque Chowdhury como Sirajur (tío)
* Naila Azad como Sajeda (tía)
* Arif Islam
* Naimur Rahman Apon como Sohrab
* Jayanto Chattopadhyay como Kobiraj

## Notas 
## Véxase tamén 
### Outros artigos 
* Filmes de Bangladesh propostos ó Óscar ó mellor filme internacional
* Filmes propostos ó mellor filme internacional na 98ª edición dos Óscar
Tağıyev: Neft

***Tağıyev: Neft*** é un filme dramático e biográfico de Azerbaidján de 2024 coescrito e dirixido por Zaur Gasimli. Segue a vida e obra do filántropo Zeynalabdin Taghiyev, interpretado por Parviz Mamedrzaev. O filme é a primeira entrega da tetraloxía de Zeynalabdin Taghiyev, seguida de *Taghiyev: The Tsar* (2025) e *Taghiyev: Sona* (2025).

Foi escollido como o candidato de Azerbaidján para o Óscar ó mellor filme en lingua non inglesa na 98ª edición dos premios, mais finalmente non foi nomeado.

## Personaxes 
* Parviz Mamedrzaev como Zeynalabdin Taghiev
** Qurban Ismayilov como Zeynalabdin Taghiev de vello
* Perviz Memmedrzayev como Zeynalabdin
** Gurban Ismailov como Zeynalabdin de vello
* Nurlan Murselzade como Ismayil Taghiev
* Yusif Qasimli como Rajab Ali
* Natavan Haciyeva como Zeyneb
* Manaf Süleymanov como Abu-Ziyad
* Rasim Cafarov
* Elshan Rustamov

## Notas 
## Véxase tamén 
### Outros artigos 
* Filmes de Azerbaidján propostos ó Óscar ó mellor filme internacional
* Filmes propostos ó mellor filme internacional na 98ª edición dos Óscar
WESTPAC 1

**WESTPAC 1** (*Western Pacific Laser Tracking Network 1), coñecido previamente como **WPLTN 1**, é un satélite artificial conxunto de Rusia e Australia lanzada o 10 de xullo de 1998 mediante un foguete Zenit-2 desde o cosmódromo de Baikonur para facer medicións xeodésicas.

## Características 
WESTPAC 1, similar en deseño a GFZ-1, tiña a finalidade de ser un obxectivo óptimo para a Rede de Seguimento por Láser do Pacífico Oeste (WPLTN, *Western Pacific Laser Tracking Network''). O satélite está cuberto de retrorreflectores de deseño ruso de tal xeito que so un retrorreflector pode devolver o sinal desde terra cada vez, cunha media de 0,7 retrorreflectores contribuíndo ao sinal reflectido, o que significa que o sinal enviado desde terra aumenta e diminúe segundo o satélite se move. Está optimizado para unha lonxitude de onda de 1,54 μm e o seu centro de masas está situado cunha precisión de 0,5 mm.

## Notas 
## Véxase tamén 
### Outros artigos 
*GFZ-1
*Zenit-2
Tenor (filme)

***Tenor*** (en ) é un filme francés de 2022 dirixido por Claude Zidi Jr. Estreouse en galego en 2025 a través da TVG.

## Sinopse 
Antoine é un repartidor de suxi da periferia de París que vive co seu irmán boxeador, Didier, que se dedica aos combates clandestinos. Malia que está a estudar contabilidade, a paixón de Antoine é a música, e concretamente o rap. Un día, o destino fai que vaia levar un pedido de suxi a unha alumna de canto clásico durante unha clase. Alí coñece a Marie, unha mestra que descubrirá o potencial de Antoine como tenor e lle inculcará o amor pola ópera. Antoine, que vive nun mundo totalmente diferente, terá que atopar a maneira de adaptarse a este novo espazo que os compañeiros do barrio atoparán difícil de aceptar.

## Personaxes 
* Michèle Laroque como Madame Loyseau
:Voz en galego: Isabel Vallejo
* Mohamed Belkhir como Antoine Zerkaoui
:Voz en galego: Daniel Lema
Guillaume Duhesme como Didier
:Voz en galego: Andrés Bellas
Maëva El Aroussi como Samia
:Voz en galego: Ana Lemos
Samir Decazza como Elio
:Voz en galego: Gaspar Somoza
Marie Oppert como Joséphine
:Voz en galego: Chelo Díaz
Louis de Lavignère como Maxime
:Voz en galego: Antón Ja
Stéphane Debac como Pierre
:Voz en galego: Nacho Castaño
Doudou Masta como Djamel
:Voz en galego: Tino Hermida
Oscar Copp como Abdel
:Voz en galego: Raúl Dans

## Notas
Última noite no Soho

***Última noite no Soho*** (en ) é un filme británico de 2021 dirixido e coproducido por Edgar Wright, e escrito por Wright e Krysty Wilson-Cairns. Está protagonizado por Thomasin McKenzie como unha adolescente inocente que se muda a Londres para estudar deseño de moda. Alí é perseguida por visións de Sandie (interpretada por Anya Taylor-Joy), unha moza glamurosa que viviu alí nos anos sesenta. O resto do elenco está composto por Matt Smith, Terence Stamp, Rita Tushingham e Michael Ajao, xunto con Diana Rigg e Margaret Nolan nos seus derradeiros papeis no cinema. Rigg e Nolan morreron en 2020, e o filme está adicado ás súas memorias.

Estreouse en galego en 2025 a través da TVG.

## Personaxes 
* Thomasin McKenzie como Eloise "Ellie"
* Anya Taylor-Joy como Sandie
* Matt Smith como Jack
* Rita Tushingham como Peggy
* Michael Ajao como John
* Synnøve Karlsen como Jocasta
* Pauline McLynn como Carol
* Terence Stamp como Silver Haired Gentleman.
* Diana Rigg como Ms Collins

## Notas
Dani Vidal

**Daniel "Dani" Vidal Martínez**, nado en Portomarín o 16 de maio de 2000, é un futbolista galego que xoga na posición de centrocampista. O seu equipo actual é o Rayo Majadahonda da Segunda Federación.

## Traxectoria
Formouse nas categorías inferiores do Club Deportivo Lugo. En 2019 foi promovido ao Polvorín Fútbol Club da Terceira División. O 25 de agosto dese ano debutou como titular nunha derrota por 0-1 ante o Arousa. O 13 de setembro de 2020 estreouse co primeiro equipo nun partido de Segunda División ante o Club de Fútbol Fuenlabrada, no que foi substituto de Manu Barreiro. 

O 5 de xaneiro de 2022, Dani Vidal foi cedido ao Coruxo Club de Fútbol para o resto da súa tempada na Segunda División RFEF. En xullo de 2023 anunciouse a súa fichaxe polo club vigués. Reincorporouse ao Lugo no verán de 2024 e asinou contrato por unha tempada. Sumou 32 participacións nesa campaña e foi unha peza importante para a permanencia do club lucense na Primeira Federación. O 28 de xullo de 2025 fichou polo Rayo Majadahonda da Segunda Federación.

## Notas 
## Véxase tamén 
### Ligazóns externas 
* Dani Vidal en fichajes.com
Periquitón mitrado

O **periquitón mitrado** (*Psittacara mitratus*) é unha especie de ave da subfamilia *Arinae* da familia *Psittacidae*, os papagaios africanos e do Novo Mundo. É orixinaria da Arxentina, Bolivia e o Perú. Introduciuse no Uruguai e estabeleceuse tamén alí. Tamén hai poboacións substanciais nos estados estadounidenses de California e Florida e un número menor en Hawai.

## Notas
Marcel Jovine

**Marcel Jovine**, nado en Castellammare di Stabia, Campania, en xaneiro de 1921 e finado en Greenwich, Connecticut, o 20 de xaneiro de 2003, foi un deseñador de moedas e medallas de orixe italiana e naturalizado estadounidense.

Foi moi coñecido como o creador de varios xoguetes, do selo municipal de Closter, Nova Jersey, e de diversas medallas e moedas conmemorativas estadounidenses.

## Traxectoria 
### Orixe e vida familiar 
Marcel Jovine naceu en xaneiro de 1921 en Castellammare di Stabia, na Cidade Metropolitana de Nápoles. Pasou a súa infancia en Nápoles e asistiu clases de debuxo en tanto que asistía á Academia Militar Italiana. Tamén estudou Enxeñaría e Arquitectura na Universidade de Nápoles e logo cursou estudos artísticos na Real Academia de Turín.

No transcurso da segunda guerra mundial foi capturado polos británicos no norte de África mentres servía no Exército Italiano, e foi trasladado a un campo en Pensilvania. Alí, como prisioneiro de guerra, utilizou as súas habilidades de debuxo para crear deseños e esculturas. En Pensilvania coñeceu tamén a pianista Angela D'Oro, despois de vela tocar o piano para os prisioneiros de guerra. Concluída a contenda e logo de ser liberado, en 1946 regresou desde Ítalia aos Estados Unidos, para casar con D'Oro. a titulada *Dreamer of Dreams* (1980), producida pola Sociedade de Medallistas, ou a plaqueta conmemorativa do 125 aniversario da *American Numismatic Society* (1983), o reverso dos 5 dólares dos Xogos Olímpicos de Seúl (1988), o reverso do dólar do Centenario de Eisenhower (1990) e outras. Foi soterrado en Englewood, Nova Jersey.
* 1987: Premio á Excelencia na Escultura Medallística, da *American Numismatic Association*.

## Notas 
## Véxase tamén 
### Bibliografía 
* Homren, W. (2003). "Medalist Marcel Jovine died this week". En *The E-Sylum*,  Vol. 6. Nº 4. 26 de xaneiro.
* Smith, P. (2022). "Marcel Jovine (1921-2003)". En *The E-Sylum*. Vol. 25. Nº 22. 29 de maio.
* Smith, P. (2025). "". En *American Numismatic Biographies*. Páxinas 237-238.
Condado de Hayes

O **condado de Hayes** é un condado do estado de Nebraska, nos Estados Unidos. Segundo o censo dos Estados Unidos de 2020, a poboación era de 856 habitantes. A súa sede de condado é Hayes Center. O condado foi creado en 1877 e organizouse en 1884. Recibiu o seu nome en honor a Rutherford B. Hayes, o presidente dos Estados Unidos no momento da creación do condado. No sistema de matrículas de Nebrasca, o condado de Hayes represéntase co prefixo 79 (tiña o setenta e noveno maior número de vehículos rexistrados no condado cando se estableceu o sistema de matrículas en 1922).

## Notas 
## Véxase tamén 
### Bibliografía 
* 
* 

* 
*
The Rip (filme)

***The Rip*** é un filme estadounidense de 2026 escrito e dirixido por Joe Carnahan, quen desenvolveu a historia con Michael McGrale. Está protagonizado por Matt Damon e Ben Affleck como dous oficiais de policía da unidade de narcóticos de Miami-Dade. O resto do elenco está composto por Steven Yeun, Teyana Taylor, Sasha Calle, Catalina Sandino Moreno, Scott Adkins e Kyle Chandler. O filme inspírase na historia real do shériff Chris Casiano, e conta a historia dun grupo de policías que, durante unha redada nunha operación clandestina de tráfico de diñeiro, ven como se rompe a súa confianza cando os membros do equipo sospeitan mutuamente de intentar roubar unha gran suma de cartos.

## Personaxes 
* Matt Damon como Tenente Dane Dumars
* Ben Affleck como Sarxento J.D. Byrne
* Steven Yeun como Detective Mike Ro
* Teyana Taylor como Detective Numa Baptiste
* Sasha Calle como Desiree "Desi" Lopez Molina
* Catalina Sandino Moreno como Detective Lolo Salazar
* Scott Adkins como axente do FBI Del Byrne
* Kyle Chandler como axente da DEA Mateo "Matty" Nix
* Néstor Carbonell como Maior Thom Vallejo
* Lina Esco como Capitán Jackie Velez
* Jose Pablo Cantillo omo axente da DEA Dayo Reyes
* Cliff Chamberlain como oficial Junger
* Alex Hernandez como oficial Warwick
* Daisuke Tsuji como axente do FBI Logan Casiano

## Notas